CELEX: 62011CN0487
Language: mt
Date: 2011-09-22 00:00:00
Title: Kawża C-487/11: Talba għal deċiżjoni preliminari mressqa mill-Administratīvā rajona tiesa (Ir-Repubblika tal-Latvja) fit- 22 ta’ Settembru 2011 — Laimonis Treimanis vs Valsts ieņēmumu dienests

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/15
            
         Talba għal deċiżjoni preliminari mressqa mill-Administratīvā rajona tiesa (Ir-Repubblika tal-Latvja) fit-22 ta’ Settembru 2011 — Laimonis Treimanis vs Valsts ieņēmumu dienests
   (Kawża C-487/11)
   2011/C 347/23
   Lingwa tal-kawża: il-Latvjan
   
      Qorti tar-rinviju
   
   Administratīvā rajona tiesa
   
      Partijiet fil-kawża prinċipali
   
   
      Rikorrent: Laimonis Treimanis
   
      Konvenut: Valsts ieņēmumu dienests
   
      Domanda preliminari
   
   L-Artikolu 7(1) tar-Regolament Nru 918/83 (1) jipprojbixxi lill-proprjetarju ta’ vettura personali importata minn Stat terz fit-territorju tal-Unjoni Ewropea li jagħti l-imsemmija vettura, għall-finijiet tal-użu tagħha bla ħlas, lil membru tal-familja tiegħu li jkun effettivament ittrasferixxa r-residenza tiegħu minn Stat terz lejn l-Unjoni Ewropea u li kien jgħix mal-proprjetarju tal-vettura fl-istess dar fl-Istat terz qabel l-importazzjoni tal-vettura fl-Unjoni Ewropea, meta l-proprjetarju tal-vettura jirrisjedi prinċipalment f’dan l-Istat terz wara l-importazzjoni tal-imsemmija vettura fl-Unjoni Ewropea?
   
      (1)  ĠU Edizzjoni Speċjali bil-Malti, Kapitolu 2, Vol. 1, p. 419.